Predator 2

**Predator 2** je američki naučno-fantastični film koji je izašao 1990. Nastavak je filma predator iz 1987. i radnja se odvija u Los Angelesu.

## Radnja
Radnje se odigrava, za razliku od prvog dijela, u velegradu Los Angelesu 1997. gdje se narkokarteli međusobno obračunavaju dok je policija potpuno preforsirana.

Kod obračuna s članovima jamajkanske bande policija dobija naređenje,  da ne ulaze u zgradu gdje su se zabarikadirani banditi dok ne stigne FBI. Detektiv Mike Harrigan svojeglav i isfrustriran jer je nedavno izgubio partnera tokom pucnjave, oglušuje se o naredbu i ulazi sa svojim timom u zgradu. Nakon razmjene vatre s jamajkanskom bandom, pronalaze njihove leševe od kojih je većina ubijena hladnim oružjem (sječivo i koplje). Posljednjeg člana detektiv Harrigan goni na krov. Jamajkanac nadrogiran, uplašen i izbezumljen puca unaokolo i pogođen od Harrigana pada s krova. Mikeu se učinilo da vidi neku siluetu na krovu, ali ovo pripisuje fatamorgani nastaloj vrućinom. Dolaskom u stanicu, dobija instrukcije od narednika da istragu vodi FBI-ov agent Peter Keyes i da se on mora njemu podrediti. Upoznaje i Jerrya Lamberta, svog novog partnera, koji se od prvog dana udvara kolegici Leoni Cantrell.

Tu noć upadaju članovi jamajkanske bande u penthaus jednog visokog člana suparničke kolumbijanske bande u trenutku odnosa s njegovom djevojkom. Optužuju ga za masakr njihovih ljudi. Jamajkanci ga ubijaju, u tom trenutku pojavljuje se predator koji ih ubija sve, poštedivši djevojku. U trenutku kada je ubio posljednjeg bandita, kratko postaje vidljiv . Kasnije će Kolumbijanka reći Harriganovom timu da je vidjela đ*avo**la*. U tom trenutku pojavljuje se FBI i Keye prijeti Harriganu da se ne miješa u istragu. FBI odnosi dokaze i odvodi djevojku. Harrigan šalje Lamberta da ih prati, koji će vidjeti da je djevojka odvedena u helikopter. Pretraga kompjuterom će pokazati da je Peter Keyes naučnik i da radi za vojnu industriju. Harriganov tim shvata da FBI ne traži članove narkokartela već da se radi o složenijoj stvari. Iste noći će Danny Archuleta, kojeg je Harrigan poslao da ga sačeka u penthausu dok ne ode FBI, ući sam. Archuleta nakon ulaska pronalazi jedno sječivo, koji nisu vidjeli agenti FBI-a. U tom trenutku pojavljuje se predator koji ga oslovljava sa *Danny boy* i ubija. Kasnije će u podzemnoj željeznici tokom pucnjave s bandom doći isti predator koji ubija nekoliko bandita. Lamberta, koji se zadesio tu, također ubija a kolegicu Cantrell pošteđuje nakon što je svojim rendgenskim vidom ustanovio da je trudna.

Mike Harrigan će prateći predatora, presresti FBI koji ga odvode u kamion za opservaciju.  Peter Keyes obavještava ga da je već jednom drugi predator napao jedinicu američkih specijalaca a da su Anna i major Dutch jedini preživjeli. Ispostavit će se da je njihov cilj prestižna vanzemaljska tehnologija koju koristi predator. FBI postavlja zamku predatoru u obližnem skladištu mesa, gdje vladaju niske temperature. Plan je bio da se predator uhvati i onesposobi pomoću tečnog azota. Naučnici su smatrali, što će se ispostaviti kao pogrešno, da predator vidi isključivo infracrveno zračenje. Tim agenata koji je čekao u zasjedi, će biti iznenađen jer će predator vidjeti snopove njihovih ultraljubičastih lampi. Harrigan, koji zajedno s naučnicima na ekranima prati fiasko gdje agenti ginu jedan za drugim, napušta kamion i žuri im u pomoć.

Harrigan će pratiti predatora i uspjeti mu u dvoboju odsjeći jednu ruku nakon što se domogne njegovog sječiva koje sječe poput motorne pile. Predator bježi u kanalizaciju a Harrigan ga prati. Harrigan ulazi u tunele nepoznatog porijekla za koje će se ispostaviti da su dio svemirskog broda. U konačnom okršaju Harrigan uspijeva prethodnim sječivom smrtno raniti predatora. U tom trenutku pojavljuju se drugi predatori, koji su s kamuflirani nevidljivom plaštom posmatrali dvoboj, koji odnose leš predatora. Jedan od njih, očigledno Glavni predator, okreće se prema Mikeu i kao znak poštovanja poklanja mu kuburu na kojoj je urezan tekst *Raphael Adolini 1715*. Cijeli brod se počinje tresti i uzleće a Harrigan bježi napolje. Napolju stiže helikopter s FBi agentom Garberom koji Harrigana optužuje jer im je *predator umakao*. U međuvremenu pristiže policijska kolona, Garber bježi a Harrigan mu dobacuje da će *imati još prilika da sretne predatora .*

## Uloge 
*Danny Glover kao narednik Michael "Mike" R. Harrigan, policijajac koji radi za LAPD (Los Angeles Police Department) istražujući obračune jamajkanske u kolumbijanske narkobande. Tvrdoglav je i oglušuje se o naređenja.
*Kevin Peter Hall kao Predator, pripada vanzemaljskim lovcima na trofeje koji love na raznim planetama. Koristi kamuflažu kojom je nevidljiv, naoružan je plazmenom puškom, vidi u infracrvenom spektru. Pomoću vizira u kacigi može da vidi i druge npr. ultraljubičaste zrake. Hall je igrao i Glavnog predatora koji je dao Harriganu pištolj kao nagradu.
**Hal Rayle glas predatora, koji je zamijenio Peter Cullena iz prvog dijela.
*Gary Busey, kao specijalni agent Peter Keyes, član grupe za brzo djelovanje koja treba zarobiti predatora.
*Ruben Blades kao Danny Archuleta, pripada Harriganovom timu i njegov je dugogodišnji prijatelj.
*María Conchita Alonso, kao detektivka Leona Cantrell pripada Harriganovom timu .
*Bill Paxton kao detektiv Jerry Lambert koji je prebačen u Metro komandu kao podrška Harriganu.
*Lilyan Chauvin kao dr. Irene Richards, patolog forenzike koja je pomogla Harriganu otkrivši da je sječivo predatora vanzemaljskog porijekla.
*Robert Davi kao šef policije Phil Heinemann.
*Adam Baldwin kao Garber, Keyes je njegov nadređeni.
*Kent McCord kao kapetan B. Pilgrim,  koji je nadređen Harriganu.
*Morton Downey, Jr. kao Tony Pope, koji je bio na krvavom tragu predatora. Stalno je kritikovao rad policije.
*Calvin Lockhart kao King Willie, šef i vudu sveštenik bande *Jamaica Voodoo Posse*.
*Elpidia Carrillo kao Anna Gonsalves koja se trebala pojaviti. Snimak isljeđivanja na kojem ona vladinim agentima objašnjava okolnosti koji su se desili u prvom dijelu nije objavljen u konačnoj verziji.
*Terry Weigel, Kolumbijanka koju je poštedio predator nakon što je u pentahausu sve poubijao.
*Henry Kingi kao El Scorpio, član bande *Colombian Scorpions*.

## Pozadina
Film nije uspio ponoviti uspjeh, sa zaradom od 95 miliona a troškovima od 15 miliona dolara, prethodnika iz 1987. Ostvarena dobit je u drugom dijelu bilo oko 57 miliona spram 15 miliona dolara troškova.
* Arnold Schwarzenegger je trebao imati kratak nastup ali je zbog snimanja *Terminatora 2* otkazao.
* Režija se bila ponuđena John McTiernanu koji se međutim odlučio za *Lov na Crveni oktobar*.
*Kevin Peter Hall visine preko dva metra koji je, u oba dijela igrao predatora, umro je nekoliko mjeseci nakon snimanja.
*U prethodnom scenariju radnja se odvijala u New Yorku.
*Jake Busey  (sin Garya Buseya) glumio je u Predator:Upgrade koji je, izuzmu li se ukrštavanja u Alien Vs. Predators 1 i 2, je četvrti dio franžise Predator.
### Ukrštavanje sa franžizom Alien 
Značajan razvoj figure predatora postignut je pojavom lobanje Aliena (vidi Osmi putnik) kojeg je Stan Winston koristio kao *insajderski geg*. U trenutku kada je Mike Harrigan kročio u svemirski brod u jednoj prostoriji je vidio lobanje raznih bića: dinosaura, aliena itd. Ispirisan ovim gegom izdavačka kuća *Dark Horse Comics* uvela je strip *Aliens vs. Predator*. Kasnije će se ove franžize ukrstiti u filmovima *Alien vs. Predator* i *Aliens vs. Predator 2*.

## Kritike 
**Ukratko: gonjenje čudovišta samo za one s čeličnim živcima* 
**Profesionalno urađen ali s preglasnim i sirovim efektima, u suštini za ljude ponižavajući horor proizvod.* Lexikon des internationalen Films

## Nagrade
* Australian Cinematographers Society za Peter Levya (kamera)
### Nominacije 
* Fantasporto za Stephena Hopkinsa
* Saturn Award 1992. *najbolji n-f film*
* Saturn Award 1992. *za šminku*  Stan Winstona i Scott H. Eddo
* Saturn Award 1992. *za specijalne efekte* Stan Winstona i Joel Hyneka

## Reference